Document ID: 31998R1982

KOMMISSIONENS FORORDNING (EF) Nr. 1982/98 af 17. september 1998 om ændring af forordning (EF) nr. 2571/97 om salg af smør til nedsat pris og ydelse af støtte for fløde, smør og koncentreret smør til fremstilling af konditorvarer, konsumis og andre levnedsmidler
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 6, stk. 6, og artikel 12, stk. 3, og
ud fra følgende betragtninger:
I Kommissionens forordning (EF) nr. 2571/97 (3), senest ændret ved forordning (EF) nr. 1550/98 (4) er der fastsat fire måneder som frist for anvendelse og iblanding af de i artikel 1 omhandlede produkter i færdigvarerne; i betragtning af stabiliseringen af antallet af ansøgninger om støtte er det hensigtsmæssigt at forøge fristen for iblanding i færdigvarerne til fem måneder;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
I artikel 11 i forordning (EF) nr. 2571/97 ændres »fire måneder« til »fem måneder«.
Artikel 2
Denne forordning træder i kraft på tredjedagen for offentliggørelsen i De Europæiske Fællesskabers Tidende.
Den anvendes på mængder, der gives tilslag for fra den 17. licitation.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. september 1998.

Labels: 3
17
6